open-index/open-wikipedia-markdown huggingface dataset:
Charles Hamya

**Charles Hamya** (yazaalibwa 1973) yali munnayuganda omusuubuzi . Yeeyaali ssenkulu addukanya kkampuni ya MultiChoice Uganda Limited kkampuni endigito egaba amayengo gy’empuliziganya aga digito , okutuusa lwe yalekulira mu Mwezi ogusooka  2019.  Ayogerwako okubeera omu ku bantu abasinga obugagga mu ggwanga.  Nera yaweerezako ku lukiiko olufuzi olwa kkampuni ya Uganda ey'ennyonyi okuva mu Mwezi ogwokutaano 2019  okutuuka mu 2022 olukiiko bwe lwagobebwa wakati mu alipoota ezaalaga nti lwali terukola bulungi, okukozesa obubi ofiisi n’okukwata obubi ensimbi.  Yalekulira okuva ku lukiiko olufuzi olwa kkampuni y'ennyonyi ya Uganda mu Mwezi ogusooka  2022 oluvannyuma lw’okuggyibwako emisango gyonna bannannyini migabo.

## Obuvo bwe n'okusoma kwe
Yazaalibwa mu Uganda mu 1973. Yasomera ku ssomero erisinga obukadde mu Uganda, Mengo Senior School  , eryatandikibwawo mu 1895.

## Emirimu gye
Yatandika nga omubalirizi w'ebitabo omukulu mu kkampuni ya MultiChoice Uganda Limited, mu myaka gy'e 2000 nga gitandika. Yalinnya n’atuuka ku ddaala ly'omukulu akulembereamu enzirukanya y'emirimu gya kkampuni gyonna (General manager ) n’oluvannyuma naafuna  ekifo kya ssenkululu addukanya kkampuni (Managing Director ) n'ekyomukungu ow'okuntikko (CEO). Mu 2015, omusaala gwe ogw'omwezi, ng'oggyeko ensako, kyagambibwa  nti gwali gusukka mu bukadde bwa siringi za Uganda amakumi ataano n'obutundutundu musanvu  (USh 50.7 million) nga zino ziri nga mu ddoola za Amerika omutwalo gumu mwenkumi nnya  (US$14,000). 

Mu kiseera kino ye mukulembeze owokuntikko owa kkampuni eri mu buweereza bw'ebyensimbi  eya HCH  era yasigala muwabuzi ow’enjawulo eri kkampuni ya MultiChoice Uganda.  Okuva kwolwo alondeddwa era mu kiseera kino ye Ssentebe w’olukiiko olufuzi olwa MultiChoice Uganda Limited.

## Laba ne

* Olukalala lw'abantu abasinga obugagga mu Uganda

## Ebijuliziddwa

# 
# 
# 
# 
# 
# 
# 

## Ebijuliziddwa wabweru wa wikipedia

* Obubbi Bw'oku nnyanja Bulemesezza Enkula Ya Pay TV
Martin Drito

**Martin Andi Drito** yali munnabyanfuna, musuubuzi, mutandisi wa mirimu era munnabyabufuzi mu Uganda era munnabyabufuzi mu Uganda, ebyenfuna ebikwata ekifo ekyokusatu mu nsi ezeegattira mu mukago gw'amawanga ag'obuvanjuba bwa'Afirika  . Mu kiseera kino ssenkulu akulira enzirukanya yemirimu era omukungu owokuntikko owa kkampuni ya **Drito Global Corporation Limited**, kkampuni esima eby’obugagga eby’omu ttaka n’okutema emiti gye yatandikawo era nga ye nannyiniyo. Mu 2007, yagambibwa okubeera omu ku bantu abasinga obugagga mu Uganda. 

Martin n'era yaweerezaako  ng'omubaka omulonde owa paalamenti ow'essaza lya *Madi-Okollo* , mu disitulikiti y'Arua , ekifo kye yalondebwamu mu 2011 wadde ng'oluvannyuma yafiirwa ekifo kye ekya paalamenti mu kulonda kwa paalamenti okwa 2016. 

## Obuvo bwe n'okusoma kwe
Yazaalibwa mu Arua, nga 15 Omwezi ogwomukaaga  1957. Yasomera ku ssomero lya Ezuku pulayimale , okuva mu 1963 okutuuka mu 1969. Yadda ku ssomero lya *Old Kampala Secondary  ku misomo gye egya siniya eyokuna (S.4)*, okuva mu 1970 okutuuka mu 1973. Yayingira Namilyango College mu 1974, n’amaliriza emisomo gye egya siniya eyomukaaga (S.6) ku College, mu 1975. Mu 1987, yafuna ddiguli esooka mu byenfuna (BSc) . Mu 2010, yafuna ddiguli ey'okubiri munzirukanya ya bbizinensi n'ebyobusuubuzi (MBA), okuva mu Yunivasite y'e Conakry, mu Guinea, mu bugwanjuba bwa Afirika. 

## Emirimu gye
Mu 1992, Martin Andi Drito yatandikawo kkampuni bbiri: (a) *Drito Global Corporation* ne (b) *Nile Trading Corporation* . Bizinensi zombi zeenyigira mu kusima eby’obugagga eby’omu ttaka, okulongoosa eby’obugagga eby’omu ttaka, okugatta omutindo ku mbaawo n’okutema emiti. Ye ssenkulu akulira enzirukanya y'emirimu  era omukulembeze owokuntikko owa kkampuni zombi ezilina ofiisi ku kizimbe ky'abakozi (*Workers House)*, ku luguudo lwa Pilkington, mu disitulikiti y'ebyobusuubuzi eyawakati mu Kampala . Okuva mu 1998 okutuuka mu 2004, Martin Drito yaweereza ng’omuwi w'amagezi eri pulezidenti  wa Guinea ku nkola oba amateeka  g’eby’obugagga eby’omu ttaka n’okugassa mu nkola.  Mu 2011, yeesimbawo bulungi ku kifo kya paalamenti eky'essaza lya *Madi-Okollo*, mu Disitulikiti y'e Arua, era ye mubaka ali mu ntebe. 

## Ebirala eby'okulowoozaako
Wakati wa 2011 ne 2016, yali mmemba wa Palamenti ya Uganda, era yatuula ku kakiiko akavunaanyizibwa ku by’obugagga eby’omu ttaka ne ku kakiiko akali ku mbalirira. Oluvannyuma yafiirwa ekifo kya palamenti mu kulonda kwa paalamenti okwa 2016.

## Laba ne

* Palamenti ya Uganda
* Olukalala lw'Abafirika abafunira mu bukadde
* Olukalala lw'abantu abasinga obugagga mu Uganda

## Ebijuliziddwa

# 
# 
# 
# 
# 

## Ebijuliziddwa wabweru wa wikipedia

* Omukutu gwa Palamenti ya Uganda
Uganda Revenue Authority

**Uganda Revenue Authority** ( **URA** ) kitongole kya gavumenti ekisolooza omusolo ekyatandikibwawo Palamenti ya Uganda. Kikolera wansi wa Minisitule y’Eby'ensimbi, Okuteekateeka n’Enkulaakulana y’Eby'enfuna, URA evunaanyizibwa ku kusa mu nkola, okwekeneenya, okukung’aanya, n’okubala emisolo egy’enjawulo egyateekebwawo mu Uganda . 

## Wekisingaanibwa
Ekitebe kya URA ekikulu kisingaanibwa ku kizimbe kya myaliro 22, ekimanyiddwa nga Uganda Revenue Authority House (URA Tower), kisangibwa ku Plot M 193/4 Kinnawataka Road e Nakawa mu Industrial Area, mu Divizoni y'e Nakawa mu Kampala, ekibuga ekikulu ekya Uganda era ekisinga obunene.   Ekifo kino kiriko kiromita  6.5 (4 mi), ng'okozeseza luguudo, mu buvanjuba  ng'ova mu kibuga wakati.  Endagiriro z'ekitebe ky'ekitongole kino ziri 0°19'48.0"N 32°37'10.0"E (Latitude:0.330000; Longitude:32.619444). 

## Ebikikwatako
Allen Kagina yaleetawo enkyuukakyuuka nnene mu kulwanyisa obuli bw'enguzi mu URA bwe yalondebwa ng'akulira ekitongole kino 2004. Minisita w'Ebyamawulire Rose Namayanja yagambye nti, "Mu bukulembeze bwa Muky Allen Kagina, tufunye obuwanguzi mu kuyonja URA era n'okusolooza omusolo buli mwaka kulinnye. Embeera si mbi nga bwe yali." Okusinziira ku lupapula lwa ''Daily Monitor'' endowooza eno yagabanibwa na pulezidenti wa Uganda . 

## Engeri gyekizze kikolamu emirimu gyakyo
Mu 1991, URA bwe yatandikibwaawo, okusolooza omusolo kwali ebitundu 6.8 ku 100 ebya GDP, nga kwali kubalibwaamu obuwuumbi 133. Mu 2015, emisolo egyakunganyizibwa gyali  ebitundu 13 ku 100 egya GDP, nga gyali gibalibwaamu obutabalika bwa ssente 11.2 trillion. URA yali egenderera kwongeza okusolooza omusolo okutuuka ku bitundu 16 ku buli 100 egya  GDP okutuuka mu 2020. 

## Enzirukanya y’emirimu
Nga 29 Ogwokusatu 2020, Pulezidenti wa Uganda HE Gen. Yoweri Kaguta Museveni yalonda John Musinguzi Rujoki ku ky'okukulira ekitongole kino. Yadda mu bigere bya munnamateeka Doris Akol eyalondebwa nga 27 Ogwekumi  2014 Minisita w'Ebyensimbi mu Uganda mu kiseera ekyo Maria Kiwanuka .  Allen Kagina eyaweereza ku ntikko ya URA okumala ebisanja bibiri eby’omuddiring’anwa eby’emyaka etaano nga Doris Akol tannawumula.  Okusobola okulabirira abakozi baakyo abasinga obungi mu kifo ekimu, URA yazimba omunaala ogw’emyaliro 22 nga guliraanye ekitebe kyayo e Nakawa, guno gwagwa mu 2018,  era ne gutandika okukola mu butongole mu Ogwolubereberye 2019. 

## Abazze bakikulembera
Ekimeeza wamaagna kiraga abazze bakulembera ekitongole kino okuva lwekyatandikibwaawo mu 1991. 

## Olukiiko olufuzi
Ekitongole kya gavumenti kirabirirwa olukiiko olufuzi olw’abantu musanvu, nga baalondebwa minisita wa Uganda ow’ebyensimbi.  Okuva mu Gwomukaaga 2020, ekimeeza  wansi kiraga enkola y’olukiiko olufuzi olwa URA.

## Laba nebino

* Ekizimbe kya URA House 
* Eby'enfuna bya Uganda
* Minisitule y’Eby'ensimbi, Enteekateeka n’Enkulaakulana y’Eby'enfuna  mu Uganda

## Ebijulizidwaamu

## Ewalala w'oyinza okubigya

* https://en.wikipedia.org/wiki/URA_House
* Shs195 billion paint deal led to URA shake-up
Lanyero Sarah Ochieng

**Lanyero Sarah Ochieng** era amanyiddwa nga *Sarah Ochieng Lanyero* yazaalibwa nga 14 Ogwomusanvu 1967 Munnayuganda era munnabyabufuzi. Yaliko omubaka mu Paalamenti mu Paalamenti ya Uganda ey’omwenda ng’akiikirira Disitulikiti y’e Lamwo wansi w’ekibiina ky’ebyobufuzi ekya National Resistance Movement .  

## Eby'obufuzi
Yaweerezaako ng'omubaka mu Paalamenti ey’omwenda owa Disitulikiti y’e Lamwo.  ​​ Yali omu ku bammemba abalondebwa mu kalulu ka 2020 ak'ekibiina kya National Resistance Movement (NRM) okusinziira ku lukalala olw'afulumizibwa akakiiko k'ebyokulonda mu NRM. 

## Laba ne

* Olukalala lw’abakiise mu Paalamenti ya Uganda ey’omwenda

## Ebijuliziddwa

## Ebijuliziddwa w'abweru wa Wikipedia

*
Kintu Florence

**Kintu Florence** era amanyiddwa nga **Kintu Florence Tumwine** yazaalibwa 3 Ogwokuna 1960 Munnayuganda era  munnabyabufuzi. Yali MP omukyala mu akiikirira ekibiina ky'ebyobufuzi ekya National Resistance Movement mu Paalamenti ya Uganda owa Disitulikiti y'e Kalungu .

## Obulamu bwe nga tannayingira by'abufuzi
Kintu yaweerezaako nga ssentebe wa Disitulikiti y’e Kalungu nga tannaba kwegatta ku Paalamenti ng’omubaka waayo Omukyala era yalekulira eby'obufuzi mu 2016 ng'essira yaliteeka ku mirimu emirala. 

## Obulamu bw’ebyobufuzi
Yali omu ku baavuganya omunaana abaali balaze obwagazi okubeera mu kifo ky'omumyuka wa ssentebe w'ekibiina kya  National Resistance Movement (NRM) mu kitundu ky'e Buggwanjuba.  Abamu ku bantu abaali balaze obwagazi kwaliko eyali omwogezi w’amagye Col (Rtd) Shaban Bantariza, Dr. Emmanuel Diini Kisembo, eyali omubaka wa Busongora ey'Obukiikaddyo, Boaz Kafunda n’abalala.  Yavuganya ne Matayo Kyaligonza mu kalulu ka NRM ku ani anakwata bbendera y'ekibiina ku kifo ky'omumyuka wa ssentebe oluvannyuma lw’okugyayo foomu z’okusunsulamu okuva mu ofiisi z’akakiiko k’ebyokulonda mu NRM nga 20 Ogwomusanvu 2020.  Mu Gwokusatu 2022, yakkirizibwa nga Ssentebe w’akakiiko ka Gavumenti ez’ebitundu n’abakozi ba gavumenti. 

Florence eyaliko minisita w’ekitongole ky’ebyobuwangwa ekya Obundhingiya Bwa Bwamba avunaanyizibwa ku by’obulambuzi n’enkolagana y’amakolero, yalekulira mu 2020 okussa essira ku kulwanirira emirembe mu bitundu by'e Rwenzori oluvannyuma lw’okuweereza nga Minisita w’ebyobuwangwa okumala emyaka esatu.  Kintu ebbaluwa ye ey’okulekulira yagiwandiikira ofiisi ya Ssabaminisita. 

Ye ssentebe w’ekitongole kya Rwenzori Women Peace Forum ng’okusinga essira kisinga kulissa ku Disitulikiti ez'akosebwa oluvanyuma lw'okulwanagana okwaliwo mu mawanga. 

## Obutakkaanya
Margaret Ntambaazi ne Janat Nassiwa bawaayo okwemulugunya ku Kintu mu kkooti enkulu.  Baali balumiriza nti Kintu teyalina satifikeeti z'abuyigirize eza siniya ey'okuna n'eyomukaaga.  Kyokka okusaba kwaabwe kwagobebwa omulamuzi Elizabeth Musoke ng’agamba nti tewali bujulizi bumala okulaga nti empapula za Kintu ez’obuyigirize zaali zijingirire.  Mu Kkooti enkulu, Caleb Alaka, Samuel Muyizzi, Ben Ikirai, ne Julius Galisonga be baakiikirira Ntambaazi ne Nassiwa, ate Geoffrey Kandeebe n’akiikirira Kintu n’akakiiko k'ebyokulonda .  Ntambaazi ne Nassiwa bewera okujulira nga bawakanya ensala eno.  Kyokka Kintu yalina ebisaanyizo byonna era nga asaanidde okulondebwa nga bwe kyasalirwa omulamuzi Elizabeth Musoke. 

## Laba ne

* Olukalala lw’abakiise mu Paalamenti ya Uganda ey’omwenda

## Ebijuliziddwa
Byarugaba Grace Isingoma

**Byarugaba Grace Isingoma** yazaalibwa 15 Ogwomusanvu 1962 Munnayuganda, munnabyabufuzi eyaweereza mu Paalamenti ya Uganda ey'omwenda wansi w'ekibiina ky'ebyobufuzi ekya National Resistance Movement ng'akiikirira Disitulikiti y'e Isingiro . 

## Eby'obufuzi
Ono yali ssentebe w'akakiiko akavunaanyizibwa ku bakozi ba gavumenti ne gavumenti ez’ebitundu era n’awa amagezi eri Paalamenti nti alipoota y’akakiiko akakola ku bakozi ba gavumenti ne gavumenti ez’ebitundu egaanibwe nga batunuulidde okusaba kwa Lord Mayor Lukwago.  Yaweerezaako ku kakiiko k’ebyobugagga eby’omu ttaka nga yali omu ku babaka abatiisatiisa okulemesa embalirira ya Minisitule y’amazzi n’obutonde bw’ensi okuggyako ng’okuwera obuveera kuteekeddwa mu nkola.  Kino kyaliwo mu kiseera ky’okwekenneenya enkola ya baminisita ey’omwaka gw’ebyensimbi 2011/2012 eyatuuzibwa mu Palamenti.  Ababaka ba Palamenti ensonga eno bagikwata n'abwegendereza olw'obulabe obuleetebwa akavera ku butonde bw’ensi. 

## Laba ne

* Olukalala lw’abakiise mu Paalamenti ya Uganda ey’omwenda
* Justine Ayebazibwe
* Paalamenti ya Uganda
* Nationa Resistance Movement

## Ebijuliziddwa

## Ebijuliziddwa w'abweru wa Wikipedia

* https://www.pgaction.org/pdf/2014-07-17-Olukalala-olw’abeetabye mu Kampala.pdf Archived  
* https://gazettes.africa/archive/ug/2016/ug-gazette-ya-gavumenti-ey’olunaku-2016-03-03-no-14.pdf
Hannington Sengendo

**Hannington Sengendo** (yazaalibwa nga 14 Omwezi gwekkuminoogumu mu 1954) munnayuganda omusomesa ku matendekero aga waggulu  omuteesiteesi w'ebibuga era omuddukanya w'ebyensoma . Mu kiseera kino, ye mumyuka wa ccansala wa Yunivasite y'e Nkumba  ey’obwannannyini mu Uganda, eyakkirizibwa akakiiko k'eggwanga Uganda akavunaanyizibwa ku by'enjigiriza ebya waggulu mu 1999.  Yatuuzibwa mu kifo ekyo ku Lwokutaano nga 21 Omwezi ogwomukaaga 2013. 

## Obuvo bwe
Sengendo yazaalibwa mu kibuga kya Uganda ekikulu era ekinene Kampala, nga 14 Omwezi ogwekkuminoogumu 1954.

## Okusoma kwe
Sengendo yasomeramu *ssomero lya Mengo Primary School* . Yasomera ku *ssomero lya Mengo Senior Secondary School*, ku misomo gye egya siniya eyokuna (S.4). Oluvannyuma yeyongerayo n'emisomogye mu Kololo Senior Secondary School  gyeyamalira siniya  eyomukaaga(S.6) . Mu 1975, yayingira ettendekero ly'eggwanga ery'abasomesa erya *Kyambogo* okusoma  dipuloma mu by'enjigiriza ey’emyaka ebiri . Dipuloma eno yamuweebwa  yunivasite y'e Makerere . Ettendekero ly'eggwanga ery'abasomesa lyagattibwa wamu n'amatendekero amalala mu 2001 okukola yunivasite y'e Kyambogo .

Sengendo era alina ddiguli esooka ey'embeera z'abantu  okuva mu yunivasite y’e Makerere ne ddiguli eyokubiri ku ngeri abantu gyebakwataganamu n'ebitundu (Human geography), gye yafuna mu 1987, okuva mu yunivasite y'e Leeds . Ddiguli ye eyokusatu mukuteekateekera ebibuga (PhD), yagifuna mu 1992, okuva mu Yunivasite y'e Nottingham. 

## Ebyafaayo by’emirimu
Obuweereza bwe obusinga ku  yunivasite y’e Makerere, mwalimu ng'akulira ekitongole kyebitonde byensi ebyomubbanga nengeri omuntu gyabikozesa(Geography) okuva mu 1994 okutuuka mu 2000. Oluvannyuma, yaweereza ng’omukulu w'ebbanguliro ly'embeera z'obuntu ku yunivasite.  Oluvannyuma yagenda mu yunivasite y’e Nkumba, n’aweerezayo ng’omumyuka w'omumyuka  wa ccansala, bweyali  tannalondebwa kubeera mumyuka wa ccansala  mu mwezi ogwomukaaga  2013.

## Obulamu bwe obw'obuntu
Sengendo mufumbo ate era taata. Wa nzikiriza ya kikulisitu.

## Laba ne

* Yunivasite za Uganda
* Amatendekero ga Uganda ag'ebyobusuubuzi
* Abakulembeze ba Yunivasite za UG
* Ebyenjigiriza bya Uganda
* Entebbe

## Ebijuliziddwa

# 
# 
# 
# 

## Ebijuliziddwa wabweru wa wikipedia

* Olukalala lwa Yunivasite Mu Uganda
Auru Anne

**Auru Anne** yazaalibwa nga 25 Ogwomunaana 1960 Munnayuganda, munnabyabufuzi.  Yali mubaka mu Paalamenti ey’omunaana n’ey’omwenda eya Uganda ng’akiikirira Disitulikiti y’e Moyo nga mu kusooka teyalina kibiina naye oluvanyuma yesimbawo ku kaadi y'ekibiina kya National Resistance Movement (NRM).  

## Emulimu egye egy’ebyobufuzi
Aweerezza mu Paalamenti okumala ebisanja bibiri: Paalamenti ya Uganda ey’omunaana n’ey’omwenda.  Mu 2011, Auru Anne yavuganya ku ky'omubaka omukyala akiikirira Disitulikiti y'e Moyo nga talina kibiina era n'awangula.  Mu 2016, Auru Anne yavuganya ku kifo ky’omubaka omukyala akiikirira Disitulikiti y’e Moyo ku tikiti y’ekibiina ky’ebyobufuzi ekiri mu buyinza ekya National Resistance Movement (NRM) era nate n’awangula.  

Yawangulwa Hon. Moriku Joyce Kaducu .  

## Ebimukwta eby'omunda
Auru Anne yayitibwa Poliisi y’eggwanga lya Uganda olw'okulwanagana okwaliwo wakati w’aba Madi e Moyo n'aba Kuku mu Ssaza ly'e Kajo-Keji mu South Sudan okwaviirako okufiirwa abantu abawerera ddala 17, okubba ente, okwokya amayumba n’okunyaga ebyaliwo mu Gwomwenda 2014.   

## Laba ne

* Paalamenti ya Uganda
* Olukalala lw’ababaka mu Paalamenti ya Uganda ey’omunaana
* Olukalala lw’abababaka mu Paalamenti ya Uganda ey’omwenda
* Eby'obufuzi bya Uganda

## Ebijuliziddwa
Lukwago Rebecca Nalwanga

**Lukwago Rebecca Nalwanga** Munnayuganda, munnabyabufuzi. Yaliko omubaka omukyala mu Paalamenti ya Uganda ey’omunaana ng’akiikirira Disitulikiti y’e Luweero wansi w’ekibiina ky’ebyobufuzi ekya National Resistance Movement (NRM) .

## Obulamu bwe obw’ebyobufuzi
Eyali omubaka wa Paalamenti owa Disitulikiti y’e Luweero y'asaba Pulezidenti Museveni okumuyambako okusasula ssente ezaali z'etuumye oluvanyuma lw'emisango agyali awaabye mu kooti.  Kino ky'ava ku kulondebwa kwe okwa 2011 okwali kuwakanyizibwa be yali avuganya nabo mu by'obufuzi. 

Rebecca yasaba nti buli eyetaba mu bumenyi bw’amateeka avunaanibwe era kitekebwe mu buwandiike.  Yagattako era n’akkaatiriza obwetaavu bw’okuzzaawo obwesige bw’abantu mu kkooti nga tebannaddukira mu kutwalira amateeka mu ngalo.  Mu 2014, yali omu ku bataano abaali beesimbyewo nga mu bano mwalimu Elizabeth Lugudde, Ramlah Kadala, Lilian Nakate, Jimiya Ssenkanja and Rita Mugalu abaali b'eyagaliza ekifo ky'Omubaka mu Paalamenti. 

## Laba ne

* Olukalala lw’ababaka mu Paalamenti ya Uganda ey’omunaana

## Ebijuliziddwa
Diana Nankunda Mutasingwa

**Diana Nankunda Mutasingwa** era ayitibwa Diana Mutasingwa Kagyenyi munnabyabufuzi mu Uganda. Mu kiseera kino ye Minisita w’Eggwanga mu ofiisi y’omumyuka wa Pulezidenti wa Uganda.  Diana yafuuka minisita wa Buikwe eyasooka.  Nga May 19, 2021, Mutasingwa Diana Nankunda Kagyenyi yalayizibwa nga omubaka wa Palamenti omukyala mu Disitulikiti y’e Buikwe wansi w’ekibiina ky’ebyobufuzi ekya National Resistance Movement . Yadda mu bigere bya Judith Babirye .

## Ebuvo bwe n’obuyigirize
Mutuuze w’e Bukaya mu divizoni y’e Njeru era yazaalibwa Charles Mutasingwa. Diana bwe yali ku kitanda e Nairobi, Charles Mutasingwa yalambula ebyalo, n’akuba enkung’aana n’okusisinkana ku nnyumba ku nnyumba ku lw’omwana we Diana Kagyenyi Mutasingwa, nga kigambibwa nti yaweebwa obutwa mu kampeyini ze mu bitundu by’e Nyenga Division mu 2018. Yamaliriza essomero lya pulayimale okuva mu Kampala Parent’s School. Oluvannyuma yeegatta ku Greenhill Academy okusoma Uganda Certificate of Education (UCE) ne Uganda Advanced Certificate of Education (UACE). Yaweebwa dipulooma ne diguli okuva mu Hertfordshire International College.

## Obulamu nga ebyobufuzi tebinnabaawo
Yakola nga Human Resource Manager mu kkampuni ya Afro Freight Clearing and Forwarding Company nga tannaba kwegatta ku byobufuzi. 

## Omulimu gw’ebyobufuzi
Nga tannavuganya ku kifo kyomubaka wa Paalamenti omukyaala akiikirila Buikwe, yasooka kuvuganya ku bwameeya bwa Munisipaali y’e Njeru mu 2019, kyokka n’awangulwa Yasin Kyazze. Disitulikiti y'e Buikwe yali tebangako ne Minisita okutuusa Pulezidenti Museveni lwe yalonda Diana okubeera Minisita w'Eggwanga mu ofiisi y'omumyuka wa Pulezidenti.  Nankunda akolagana ne Jessica Alupo, omumyuka wa Pulezidenti wa Uganda eyadda mu bigere bya Edward Ssekandi. Yalondebwa okubeera Brand Ambassador w'ebibiina by'omupiira mu disitulikiti y'e Buikwe era n'afuuka siponsa omutongole ow'ebibiina by'omupiira mu disitulikiti okumala emyaka etaano egyaddirira okutandika mu 2021.

## Laba ne

* Olukalala lwa minisitule za gavumenti mu Uganda
* Kabineti ya Uganda
* Palamenti ya Uganda
* Disitulikiti y'e Buikwe
* Judith Babirye, omusajja omulala

## Ebijulizidwa


## Ebijulizidwa wabweru wa wikipedia

* Omukutu gwa Palamenti ya Uganda .
Amos Lugoloobi

**Amos Lugoloobi** yazaalibwa 21 Ogwomukaaga 1961) Munnayuganda, munnabyabufuzi. Mu kiseera kino ye Minisita Omubeezi ow’ebyensimbi n’enteekateeka era nga ye mubaka akiikirira Ntenjeru ey'oBukiikakkono, Disitulikiti y'e Kayunga mu Paalamenti ya Uganda ey’ekkumin’emu.

Mu Gwekkumi, 2023, yavunaanibwa emisango egy'ali gy'ekuusa ku nguzi n'okubba amabaati, ekintu eky'atwaliramu abakungu ba gavumenti abawerako.  Akyagenda mu maaso n’okwegaana emisango gino. 

## Obuto bwe n'emisomo gye
Lugoloobi yazaalibwa nga 21 Ogwomukaaga, 1961 era mutabani wa Bwogi eyali dayirekita wa UTV ne Mary Bwogi mu Disitulikiti y’e Kayunga . Alina Diguli mu by’enfuna okuva mu Ssettendekero wa Makerere ne Diguli ey'okubiri mu kuddukanya bizinensi eya Master's Degree in Business Administration okuva ku Eastern and Southern African Management Institute (ESAMI). 

## Emirimu gye
Munnabyabufuzi era alina akakwate ku kibiina kya National Resistance Movement era nga mubaka mu Paalamenti.  Addukanya pulojekiti ze ez’obuntu ezikwata ku mazzi amayonjo, emizannyo, ebyobulamu, ebyenjigiriza, pulogulaamu za sikaala eri abayizi n’enteekateeka z’okutumbula embeera z’abantu ng’okusima nayikondo n’okuziddaabiriza. 

## Emirimu gye mu Paalamenti
Mmemba omujjumbize ku kakiiko ka bizinensi, akakiiko k’ebyensimbi, okuteekateeka n’okutumbula eby'enfuna n’akakiiko akavunaanyizibwa ku mbalirira.   Mu kiseera kino ye Minisita omubeezi ow’ebyensimbi. 

## Ebimukwatako eby'omunda
Lugoloobi mufumbo eri Evelyne Nakimera. 

## Ebijuliziddwa w'abweru wa Wikipedia

* Omukutu gwa Palamenti ya Uganda
* Omukutu gwa Gavumenti ez'ebitundu mu Disitulikiti y'e Kayunga

## Ebijuliziddwa
Ephraim Biraaro

**Ephraim Biraaro Gashanga** yazaalibwa 28 Ogusooka 1961) Munnayuganda, munnabyabufuzi era mubaka mu Paalamenti  akiikirira Konsitityuwensi ya Buhweju ey'eBuggwanjuba, Disitulikiti y'e Buhweju .    Mu Paalamenti ey’ekkuminemu, Biraro aweereza ku kakiiko akavunaanyizibwa ku mwenkanonkano. 

 

## Obuto bwe n'emisomo gye
Biraaro yazaalibwa nga 28 Ogusooka 1961. Yasomera ku Church School e Nyakashaka mu 1969 n’atuula ebigezo bye ebya Pulayimale ebyakamalirizo ku Nyakitoko primary School mu 1979. Yagenda mu Burere SS mu 1980 ne mu 1983 Nganwa High School gye yafunira satifikeeti ya siniya ey'okuna eya Uganda Certificate of Education Mu 1984, yeegatta ku Masaka Secondary School gyeyafunira satifikeeti ya Uganda Advanced Certificate of Education, naye essomero lino lyataataaganyizibwa olutalo olwa 1985. Oluvannyuma lw’eggye lya National Resistance Army okuwamba obuyinza, yamaliriza. Yeegatta ku ttendekero ly'obubazi bw'ebitabo erya Institute of Accountants and Commerce Kampala okutuuka mu 1987.Wakati wa 1988 ne 1991 yakola ng’omusomesa alina layisinsi. 

Mu 2004, yeegatta ku Uganda Martyrs University Nkozi n’afuna diguli mu by’obusuubuzi ne mu 2008, n’afuna diguli ey'okubiri mu kuddukanya bizinensi. 

## Emirimu gye egy'ebyobufuzi
Okuva mu 2002 okutuuka mu 2010, Biraaro yaweereza nga kansala wa Disitulikiti y’e Bushenyi e Burere. Wakati wa 2010 ne 2011, yaliko omumyuka wa ssentebe wa Disitulikiti y’e Buhweju. 

Mu 2011, yeegatta ku Paalamenti ng’akiikirira Buhweju,   era mu 2016 yawangulwa Francis Mwijukye .

Mu 2015, yaleeta ekiteeso ky’okukutula Buhweju ey'eBuggwanjuba okuva ku Ssazza ly'e Buhweju. 

Mu 2020, yalangirira nti agenda kuvuganya ku kifo ky'omubaka mu Paalamenti akiikirira Buhweju ey'e Buggwanjuba nga tekinnaba nakutondebwawo, kye yawangula oluvannyuma mu kulonda kwa bonna okwa 2021. 

Ono y’omu ku baali baagala Buhweju afuuke Disitulikiti mu kiseera we yali kansala mu lukiiko lwa Disitulikiti. 

Yaliko maneja w’amakolero g'amajaani e Igara, Kayonza ne Mabare nga tannaba kwegatta ku byobufuzi. 

Ono y’omu ku balimi abaamanyi mu Disitulikiti y’e Buhweju nga mulimi w'amatooke, emmwanyi n'amajaani. 

Yali omu ku babaka ba Paalamenti abaalaga obutali bumativu n’engeri Umeme gye yali eyisaamu Bannayuganda. 

## Ebijuliziddwa
Lugazi University

**Lugazi University** ( **LU** ), yali yunivasite ya bwannannyini mu Uganda . Yunivasite eno yatandikibwawo mu 2007. mu December wa 2010.

## W'esangibwa
Yunivasite ya Lugazi yali esangibwa Lugazi, ku 175-acre (0.71 km   kampusi, 26 miles (42 km) ebuvanjuba bwa Kampala ku luguudo oluva e Kampala-Jinja Highway .

## Eby'ensoma
Mu September 2007, yunivasite eno yalina amatendekero n’ebitongole bino wammanga:  

* Esomo ly’ebyenjigiriza
* Esomo ly’ebyemikono
* Esomo ly’amateeka
* Esomo lya Sayansi w’Ebyobulamu
* Esoms ly’okuddukanya bizinensi
* Esomo lya Sayansi ne Tekinologiya

## Amassomo
Yunivasite y’e Lugazi yawaddeyo amassomo agatuusa ku kuwa diguli, dipuloma ne satifikeeti. 

### Ekitongole ky’ebyemikono ne ssaayansi w’embeera z’abantu

* Diguli mu by’obuwandiisi
* Diguli mu by’empuliziganya mu bantu
* Diguli mu neeyisa n'okuddukanya embeera z'abantu
* Diguli mu by’emikono n’okukola dizayini mu makolero
* Diguli mu by’enkulaakulana
* Diguli mu by’okuddukanya emirimu gya gavumenti n’okuddukanya emirimu
* Diguli mu by’emirimu n’abakozi

### Ekitongole ky’ebyenjigiriza

* Diguli mu by'emikono n’ebyenjigiriza
* Diguli mu Sayansi n’Ebyenjigiriza
* Diguli mu by’enjigiriza by’abantu abakulu n’abantu b’omukitundu
* Diguli mu Okulungamya n’okubudaabudibwa wamu n'okubuulirira abantu mu by’enjigiriza
* Diguli mu kusomesa abantu abalina obulemu
* Diguli mu ku somesa Abaana abato

### Ekitongole ky’okuddukanya bizinensi

* Diguli mu by’obusuubu
* Diguli mu by’okuddukanya abakozi
* Diguli mu by’okugula ebintu n’okuddukanya emirimu
* Diguli mu bitongole bya gavumenti n’okuddukanya emirimu
* Diguli mu by’obusuubuzi n’okuddukanya bizinensi entonotono

### Ekitongole kya kompyuta ne tekinologiya w’amawulire

* Diguli mu Sayansi wa Kompyuta
* Diguli mu Sayansi w’Etterekero n’Amawulire
* Diguli mu by’amawulire
* Diguli mu by'obulamu ne by’endya y’abantu 

Emisomo gyonna egyo waggulu giri ku ddaala lya dipuloma nalyo.

## Okuggalawo
Yunivasite y’e Lugazi yategeka omukolo gw’okutikkirwa ogusooka era ogwa sembayo ku Lwokusatu nga 29 December 2010. Abayizi bitaano abiri mu bana (524) be batikkiddwa. Olw’amabanja n’ebizibu ebirala eby’ensimbi, eby’obugagga n’ebbanja lya yunivasite eno byafunibwa minisitule ya Uganda ey’ebyokwerinda, okutandika nga 30 December 2010.  Mu January 2011, ekifo kino kyakyusibwa ne kifuulibwa University of Military Science and Technology, (UMST), essomero ly’amagye ery’amatendekero aga waggulu, mu ggye lya Uganda People’s Defense Force . 

## Laba ne

* Olukalala lwa yunivasite mu Uganda
* Ebyenjigiriza mu Uganda

## Ebiwandiiko ebikozesebwa

## Ebiyungo eby’ebweru

* Ekitabo kya Yunivasite ya Uganda 2007/08
* Lugazi University Homepage
* Bannannyini Balowoozezza Ku Kutunda Lugazi University
Michael Kintu

**Mikayiri Kintu** ( Yazaalibwa mu  1900  – n'afa 1964) yali munnayuganda munnabyabufuzi eyaweereza nga ( Katikkiro ) w'obwakabaka obwa Buganda okuva mu 1955 okutuusa 1964

Nga tannafuuka *Katikkiro* ye kennyini, Kintu yali "aweerezzako  emyaka egisukka mu makumi abiri ng'omwami  mu bukulembeze omuli n'okukola nga  Mukwenda (omuwabuzi omukulu) eri *Katikkiro* Paulo Kavuma, gweyali ow'okuddira mu bigere oluvanyuma. N'era yali omu ku basikawutu abakulu ab'ekibiina kya Uganda eky'abasikawutu nga Uganda tebannaba kufuna bwetwaze. Era yakubiriza akakiiko ka Kintu, akaatandikibwawo mu Mwezi ogwekkuminebiri 1954 okuwabula olukiiko lwa Buganda ku ky’okukkiriza  ebiteeso bya Namirembe. Ku nkomerero, akakiiko ka Kintu kaawagira ebiteeso, n’ennongoosereza eziwerako ezaateesebwako: okwongezaayo ennongoosereza mu gavumenti z’ebitundu nenkyukakyuka  mu busika, n’okusaba okulonda obutereevu eri olukiiko. Alipoota y'Akakiiko ka Kintu yayisibwa olukiiko nga 9 Omwezi ogwokutaano 1955 n'obululu 77 ku 8 nomuntu omu 1 ataakiika. 

Okulondebwa kwa Kintu nga *Katikkiro* mu Mwezi ogwomunaana 1955, okwaddirira okudda kwa kabaka mu buwanganguse okuva mu buwanganguse, kwavuganyizibwako nnyo, nga Kintu awangula Matayo Mugwanya n'obululu 42-41.  Mu gavumenti, Kintu yavumirira nnyo gavumenti y'abamatwale enkuumi era n'awagira ekya  Uganda okwefuga. Okwawukana ku Kavuma, Kintu mu kusooka yali awagira eky'eggwanga lya Uganda erimu .Wabula okwolesebwa kwe okw'eggwanga eriri ku federo (Ne Buganda nga yeetongodde) kwaleeta Buganda mu ntalo ne gavumenti y'Abangereza ekyayanguya okutondawo eggwanga  eriri ku nfuga ya yunitale (Unitary state).

Kino kyavaamu Buganda okuzira okulonda kwa 1958 okw'olukiiko lw'eggwanga olwa (LEGICO ) mu kimanyiddwa ng'okumenya endagaano 1955 era ku nkomerero mu kiwandiiko nga 24 Omwezi ogwomwenda 1960 ekyasalawo nti Buganda egende yokka  okusinga okweyongerayo mu Uganda eyawamu abangereza gye baayagala. Obutakkiriziganya buno bwatondawo obutabanguko bw'ebyobufuzi mu Buganda obwavaamu  Buganda okuzira okulonda kwabona okwategekebwa nga 23 Omwezi ogwokusatu 1961. Wabula obuwanguzi bw'ekibiina ky'abakatuliki ekya Democratic party bwawaliriza Kintu eyali abiwumudde  okuddamu mu lutalo lw'okwefuga era Buganda mu bujjuvu yeenyigira mu ttabamiruka wa ssemateeka eyategekebwa  oluvannyuma mu 1961.

Ttabamiruka yakkiriza nti obukiise bwa Buganda ku lukiiko lwa LEGICO bujja kufunibwa  simubutereevu okuyita mu lukiiko.

Kintu mubujjuvu yawagira ekibiina kya Kabaka Yekka, ekibiina ekyakolebwa okukuuma ennono mu Buganda era naafuuka ssentebe waakyo mu 1962  

Okulekulira kwa Kintu nga *Katikkiro* mu Mwezi ogwekkuminoogumu 1964 kyaddirira okukuba akalulu k'okumuggyamu obwesige mu lukiiko lwa Buganda, ng'abakiise bavumirira engeri obukulembeze bwe gyebwakwatamu okulonda okwa 1964 okwasalawo ku masaza agaabula . Yasikizibwa Jeoash Mayanja Nkangi eyawangula Sepiriya Kisawuzi Masembe-Kabali K-Y gweyawagira

Kintu yawasa omu ku bawala ba Sir Apollo Kaggwa .Yali mupolotesitante "ow'obuyigirize obutono"

## Ebiwandiiko

# 

## Ebijuliziddwa

* 
* 
* 
* 
* 
*
Robert Mwesigwa

**Robert Mwesigwa Rukaari** Munnayuganda,munabyabufuzi era mubaka mu Paalamenti akiikirira Mbarara ey'Obukiikakkono, mu kibuga ky'e Mbarara .  Ye Ssentebe wa Kkampuni ya East African Procurement News Company Limited, kampuni ekolera awamu ne AMPROC INC efulumya magazini buli mwezi eyeekenneenya omulimu gw'okugula ebintu mu kitundu kya East Africa era abadde ambasada wa Republic of Malawi mu Uganda .  Era yali Ambasada wa Kingdom of Morocco . 

Era akola nga mmemba ku kakiiko akafuzi aka Central Executive Committee aka National Resistance Movement, ekibiina ekiri mu buyinza mu Uganda. 

## Emisomo gye

* Yunivasite y’e Makerere – BA Sayansi w’Ebyobufuzi n’Olufaransa
* Ssettendekero wa Makerere – Diguli ey'okubiri mu by’okuddukanya emirimu gya Gavumenti
* Yunivasite y’e Nkumba  – Diguli ey'okubiri mu by’okwerinda n’enteekateeka
* Yunivasite y’e Nkumba – Dipuloma mu Enkolagana n’abantu
* Nkumba University – Dipuloma mu by’obusuubuzi n’okuddukanya emirimu

## Emirimu gye egy'ebyobufuzi
National Resistance Movement – Ssentebe w’eggwanga, Entrepreneurship League era mmemba ku kakiiko akafuzi ak'ekibiina kya National Resistance Movement (CEC) okuva mu Gwekkuminogumu 2015 – okutuusa kati. 

Mu 2019, yalondebwa okuba omukulembeze w’olukiiko okuweereza ku lukiiko olukulu olw’ekibiina ekigatta abasuubuzi mu nsi yonna ekya International Chamber of Commerce (ICC) World Chambers Federation (WCF) General Council okuva mu 2020 okutuuka mu 2022 mu kibuga Paris ekya Bufalansa, ekibiina ekigatta abasuubuzi mu nsi yonna, ekisobozesa abasuubuzi b’ensi yonna okufuna obugagga n’emikisa eri abantu bonna mu nsi.  Yali ssentebe, Board of Africa Strategic Leadership Centre, enteekateeka ey’okukolagana n’abakulembeze okuva mu bitongole bya gavumenti n’eby’obwannannyini, abeewaddeyo okukulaakulanya Afrika, nga bateekawo emikisa gy’okukulaakulana n’okussa ssente mu kapito w’abantu ku ssemazinga. 

Mu 2021, ababaka mu Paalamenti ya Uganda ku kakiiko ka (COSASE) baamukunya okulaga engeri gye yafunamu poloti ssatu ezaali eza kampuni y'egaali y'omukka URC e Port Bell ne Mulago ku bukadde bwa Shs 357 mu 2009,    kye yalemererwa okwanukula. 

Mu kulonda kw'ekibiina kya NRM, yeesimbawo ne munne Tusiime Michael gwe yali gwe yali awagira mu kulonda okwasooka. 

## Obutakkanya
Mu Gwekkuminebiri 2021, famire emu mu Disitulikiti y’e Isingiro yasaba gavumenti oluvannyuma lw'okufiirwa obuse obusoba mu kkumi eri Robert Mwesigwa Rukaari oluvannyuma lw’ettaka lyabwe mu Disitulikiti y’e Isingiro okutwalibwa ababundabunda naye gavumenti bwe yabaliyirira n’agaana okusasula ssente zaabwe oluvannyuma lw'okubamatiza okuziyisa ssente ezo ku akawunti ya kkampuni ye. 

Mu kiseera kya COVID-19, yavunaanibwa okukola obukookolo obutatukagana n'amulembe era nga bw'ali tebukkiriziddwa kitongole kya Uganda National Bureau of Standards, nga yali agguddewo n'ekkolero ly'abwo e Mbarara. 

## Ebijuliziddwa
Mapenduzi Ojara

**Ojara Martin Mapenduzi** Munnayuganda,munnamawulire, munnabyabufuzi era mubaka mu Paalamenti akiikirira Gulu ey'Obuggwanjuba Divizoni y'e Bardege-Layibi. Emabegako yaweerezaako nga Ssentebe wa Gavumenti ez’ebitundu mu Disitulikiti y’e Gulu.  

## Obuto bwe n'emisomo gye
Ojara yazaalibwa mu maka agalimu abaana 18. Yafuna diguli mu busomesa okuva mu Yunivasite y'e Gulu, era yasomesa essomo lya literature mu Gulu Central School ng’omusomesa ow’ekiseera.   Oluvanyuma yatandiika okukola amawulire ne ladiyo ya Choice FM mu Gulu n'akuzibwa okutuuka ku kifo ky'omusunsuzi w'amawulire era ng'omukwanaganya wa pulogumlaamu okumala emyaka ebiri.

## Emirimu gye egy'ebyobufuzi
Ojara yayingira eby'obyobufuzi mu 2006 bwe yavuganya n’awangula ekifo kya kansala ku muluka gwa Bardege mu Munisipaali y’e Gulu era n’afuuka sipiika w’ennyumba eno. Mu 2013, yalondebwa okuba Ssentebe w’olukiiko lwa Disitulikiti y’e Gulu  gye yaweereza okutuusa mu 2021 lwe yalondebwa ku Paalamenti y’eggwanga okuva e Gulu ey'Obuggwanjuba. Mu Paalamenti, yalondeddwa okubeera Ssentebe w'akakiiko akavunaanyizibwa ku kubala ebitabo bya Gavumenti okusingira ddala eb'ekibiina ekivuganya gavumenti mu Paalamenti ekya National Unity Platform, NUP. 

## Ebijuliziddwa
Felix Ogong

**Felix Okot Ogong** yazaalibwa 22 Ogusooka 1965) Munnayuganda omukugu mu by'enfuna, munnabyabufuzi era mmemba wa Paalamenti okuva mu Ssaza ly'e Dokolo ey'e Buggwanjuba nga mu kiseera kino atuula ku Paalamenti ya Pan Africa, Ababaka ba African Union ekisanja eky'okubiri nga yasindikibwa mu Paalamenti eyo mu kiseera kya Paalamenti ya Uganda ey'ekkumi.    Yali Minisita omubeezi ow'ensonga z'abavubuka n'abaana.  era mmemba w'ekibiina kya National Resistance Movement (NRM) ky'eyaweererezaamu mu Paalamenti okuva mu 1996. Ogong ye mutandisi era maneja omukulu owa Feilistar bus services ne Voice of Lango Fm esangibwa mu kibuga ky'e Lira. 

## Obuto bwe n'emisomo gye
Ogong Mukristaayo era mmemba w’eddiini y’Abapolotesitanti. Yafuna diguli mu by'enfuna n'eby'ettaka okuva mu Ssettendekero wa Makerere . 

## Ebijuliziddwa
Moses Ogwal

**Moses Goli Ogwal** Munnayuganda, munnabyabufuzi era mmemba mu Paalamenti ya Uganda okuva mu Konsityuwensi ya Dokolo ey'Obukiikakkono.     Mmemba mu kibiina kya National Resistance movement (NRM). Yakola nga Dayirekita w’enkulaakulana y’ebitongole by’obwannannyini.   

Mu Paalamenti ey’ekkumi n’emu, aweereza ku kakiiko akavunaanyizibwa ku nsonga z’omukago gwa East Africa. 

## Ebijuliziddwa
Robert Migadde

**Robert Ndugwa Migadde** yazaalibwa 7 Ogwekkuminebiri 1980 Munnayuganda, munnabyabufuzi mu era mmemba mu Paalamenti okuva mu bizinga by'e Buvuma . Ono mmemba mu kibiina kya National Resistance Movement (NRM).     Atuula ku bukiiko obuvunaanyizibwa ku by’enfuna by’eggwanga n’ebyobulimi.  

## Obuto bwe n'emisomo gye
Migadde Mukristaayo era mmemba w’eddiini y’Abakatuliki. Yafuna diguli mu kutegeka ebibuga eya Degree in Urban palnning ne diguli ey'okubiri mu kuddukanya bizinensi okuva mu Ssettendekero wa Makerere nga tannafuna dipuloma ey'enyongereza mu by’enfuna by’ebibuga okuva mu Galilee College, Israel.  

## Ebijuliziddwa
Yusuf Mutembuli

**Yusuf Mutembuli** Munnayuganda muwolereza wa kkooti enkulu, musomesa, munnabyabufuzi era mmemba mu Paalamenti akiikirira Disitulikiti y’e Butaleja mu Konsityuwensi y’e Bunyole ey'eBuvanjuba ku tikiti y’ekibiina kya National Resistance Movement .   

Mu Paalamenti ey’ekkuminemu, aweereza ku kakiiko akavunaanyizibwa ku mateeka n'ensonga za Paalamenti. 

## Emirimu gye egy'ebyobufuzi
Mutembuli yavuganya mu kalulu ka 2016 ku kaadi y’ekibiina kya Democratic Party (DP) kyokka n’awangulwa Nagomu Musamba Moses owa NRM. Mutembuli yaliko omumyuka wa pulezidenti w’ekibiina kya Democratic Party era nga omukwanaganya wa People Power mu kitundu ky'eBuggwanjuba.  Yeewaggula ne yegatta ku kibiina kya NRM ekiri mu buyinza mu kalulu ka bonna aka 2021 oluvannyuma lw’okumala emyaka 15 mu DP ng’akivumirira nti tekirina agenda y'e by'obufuzi era yagamba nti ekibiina kibulako emyaka 50 okutwala obwa pulezidenti.  Yalondebwa mu Paalamenti ku tikiti ya NRM mu kulonda kwa 2021.   

## Ebijuliziddwa
John Mulimba

**John Mulimba** munnayuganda, munnabyabufuzi, mmemba mu Paalamenti akiikirira Konsityuwensi y'e Samia Bugwe nga mu kiseera kino aweereza nga Minisita omubeezi ow’ensonga z’ebweru.     

## Emirimu gye egy'ebyobufuzi
Mulimba yalondebwa ku kifo ky’omubaka wa Samia Bugwe mu Paalamenti mu 2011 ku tikiti y’ekibiina kya National Resistance Movement era n’aweereza okutuusa mu 2016 lwe yafiirwa ekifo kye eri Gideon Onyango.   Mulimba yawangulwa mu kalulu nga kino ky'ava ku ngeri gy'eyali yeyisaamu ey'okwejalabya n’obulagajjavu eri konsityuwensi ze. Ye nnannyini leediyo ya Jogo fm e Busia era avuga okwetoloola ekitundu kye mu kabangali y'emipiira eminene. Yaddiza ekifo kino mu 2021 era yalondebwa ku bwa Minisita omubeezi ow’ensonga z’ebweru.   

## Ebijuliziddwa
Solomon Silwany

**Solomon Silwany** yazaalibwa 14 Ogwokusatu 1983 Munnayuganda, munnabyabufuzi  era mmemba mu Paalamenti ey'ekkuminemu ng'akiikirira Essaza lye Bukooli. Mmemba w’ekibiina kya National Resistance Movement (NRM).     

## Emisomo gye
Silwany alina diguli ya Bachelor of Arts Degree okuva mu Ssettendekero wa Makerere . 

## Emirimu gye egy'e byobufuzi
Silwany mubaka mu Paalamenti eyasooka okuweereza ku kakiiko k’ebyobugagga eby’omu ttaka era nga yaliko omumyuka wa Ssentebe w’akakiiko ka NRM caucus mu Paalamenti.  Yalondebwa ku kakiiko ka Paalamenti akakulu akakola okusalawo mu Paalamenti ey’ekkuminemu ng’adda mu bigere bya Peter Ogwang .  

## Ebijuliziddwa
Hudson Mukasa

**Hudson Mukasa** munnamaggye ali ku ddaala lya mmeeja generali mu ggye lya Uganda People's Defence Forces (UPDF). Okuva mu Mwezi ogwomukaaga 2016, y'abadde munamaggye aweereza n'e kitebe kya Uganda e Kenya, ng’asinziira mu Nairobi. Nga tannatuuka awo, yaweerezaako nga munnamaggye  aweeraza ku kitebe kya Uganda e Burundi, ekisangibwa mu Bujumbura .  

## Obuvo bwe n’okusoma kwe
Yazaalibwa mu ttundutundu lya Buganda ekya Uganda mu 1963. Yasoma kkoosi y'amaggye esookerwako (Millitary zadet course ) ku ttendekero lya Tanzania ery'amaggye  mu Monduli , mu myakaya gye'kinaana nga giggwako (In the late 1980). Olwo yazzaako okusoma mu kkoosi y'ekinnamaggye ey'abakulu and n'okuduumira ku ntandikwa y’emyaka gya 1990, mu Ghana .N'era yatikkirwa mu kkoosi y'emisomo gy'eggwanga egy'obukodyo,obuyiiya,obutetenkanya n'okulowooza amangu ekirina okuddako (National Strategic Studies Course) ku ttendekero ly'eggwanga ery'obukuumi. e Kenya. 

## Omulimu gw’amagye
Mukasa yeegatta ku ggye lya National Resistance Army eryeyubula nerifuuka Uganda People's Defence Forces, mu 1983. Aweerezzaako mu buvunanyizibwa obw'obuduumizi obw'enjawulo mu ggye lya UPDF, omuli n'okukola  ng'omuduumizi w'ekibinja ky'eggye lya UPDF ekyokubiri, ekisangibwa e Makenke, mu Mbarara, mu ttundutundu ly'obugwanjuba bwa Uganda, okuva mu 2005 okutuuka mu 2008. Olwo era yaduumirako ekibinja kya UPDF eky'okutaano, mu 2008. Mu kiseera ekyo ekibinja ekyokutaano kyali kisinziira  mu Lira, mu ttundutundu lya Lango, mu ttundutundu ly'obukiika kkono bwa Uganda. 

N'emabegako aweerezaako ng'omutendesi w'ekibinja ekyokubiri ow'ebikwekweto .Okuva mu 1997 okutuuka mu 2003, yeeyali muduumizi w'ekibinja ky'amaggye (Brigade commander) nnamba 503 ekisinziira mu Kitgum, mu bukiikakkono bwa Uganda. Ekibinja kyamaggye kino kyali kimu  ku maggye agatambula UPDF ge yatandikawo okulwanyisa eggye ly'abayeekera li Lord's Resistance Army , ku nsalo ya Sudan ne Uganda. 

Nga 28 Omwezi ogwokusatu 2020, yakuzibwa okuva ku ddaala lya Brigadier okudda ku lya  Major General. 

## Okusika omuguwa
Mu 2008, bwe yali aweereza ng'omuduumizi w'ekibinja kya UPDF ekyokutaano, ekisinziira mu Lira, Uganda, Brigadier Hudson Mukasa yateekebwa mu by'okubba ensimbi za Uganda obukadde bibiri ataano mu mukaaga (USH 256 Million) nga zaabalirwamu ensimbi za ddoola za Amerika  emitwalo kkumi mwenkumi bbiri mu bina -US$102,400 mu  kiseera ekyo  ezaali ez'okusasula emisaala gy'abasajja n'abakazi  abaali wansi w'obuduumizi bwe . 

Yayimirizibwa, wamu ne bannamaggye  abalala bataano mu kibinja kye, okunoonyereza okw'ekinnamaggye bwekwali kukolebwa.  Brigadier Mukasa yanoonya sente ze ngomuntu era mangu nnyo nazzaayo ssente.  

## Laba ne

* Dick Olum
* David Muhoozi
* Michael Kabango
* Katumba Wamala

## Ebijuliziddwa

# 
# 
# 
# 
# 
# 

## Ebijuliziddwa wabweru wa wikipedia

* Omukutu gwa Minisitule y'ebyokwerinda mu Uganda
John Nambeshe

**John Baptist Nambeshe** yazaalibwa 24 Ogwekkuminogumu 1965 Munnayuganda, munnabyabufuzi era mmemba mu Paalamenti ya Uganda ey'ekkumin'emu okuva mu Ssaza ly'e Manjiya mu Disitulikiti y'e Bududa mu kiseera kino akola nga nnampala w'oludda oluvuganya mu Paalamenti. Ono mmemba mu kibiina ekivuganya gavumenti ekya National Unity Platform (NUP) era omumyuka wa Pulezidenti w’ekibiina kino mu kitundu ky'e Buvanjuba.   

## Obuto bwe n'emisomo gye
Nambeshe yazaalibwa nga 24 Ogwekkuminogumu 1965 mu ssaza ly'e Manjiya mu Disitulikiti y'e Bududa . Yasomera ku Shikhuyu Primary School gye yafunira satifikeeti ye eyasooka eya First School Leaving Certificate mu 1982 nga tannafuna O'Level okuva mu Bulucheke SS (1986) ne A'Level okuva mu Nabumali High School mu 1989. Yafuna dipulooma mu Local Governance and Human Rights okuva okuva ku Uganda Martyrs University, Nkozi mu 2012 ne diguli ya Arts in local Governance and Human Rights mu 2014 okuva ku Uganda Martyrs University, Nkozi.

Oluvannyuma Nambeshe yegatta ku Ssettendekero wa Makerere gye yatikkirwa diguli ey'okubiri mu by’enteekateeka n’okuddukanya emirimu mu 2020.

 Nambeshe yakola ng'omusomesa mu Bududa SS okuva mu 1989 okutuuka mu 1990, era nga ye mutendeke wa laboratory mu Jinja College wakati wa 1993 ne 1999. 

## Emirimu gye egy'ebyobufuzi
Nambeshe yayingira ebyobufuzi mu 2006 bwe yavuganya n’alondebwa ku bwa Ssentebe wa LC3 ku Bududa Town Council mu 2006. Mu 2011, yalondebwa ku bwa Ssentebe wa LC5 mu Disitulikiti y’e Bududa Local Government. Mu 2016, yalondebwa ku Paalamenti ya Uganda ku tikiti y’ekibiina kya  National Resistance Movement era n’aweereza ku bukiiko obuvunaanyizibwa ku by’enfuna by’eggwanga n’ebyobugagga eby’omu ttaka mu Paalamenti. Ono y’omu ku babaka ba NRM abaawakanya okuggya ekkomo ku myaka gy’omukulembeze w’eggwanga mu 2017 nga bajeemera ekiragiro ky’ekibiina okuwagira eky’okuggya ekkomo ku myaka kisobozese Pulezidenti Yoweri Museveni okweyongerayo nga Pulezidenti. Yavumirirwa nnyo omukungu w’ekibiina. Yalekulira mu kibiina kya NRM okwegatta ku kibiina ekyali kitondeddwawo ekya NUP gye yalondebwa okuba omumyuka wa Pulezidenti w’ekibiina kino, mu Buvanjuba bwa Uganda era yaweerezaako nga pulezidenti w'ekibiina okumala wiiki ssatu mu 2020 Robert Kyagulanyi Ssentamu omukulembeze w’ekibiina bwe yali atambuddemu okugenda mu Amerika ku mirimu emitongole.   Nambeshe yavuganya n'awangula ekifo ky'omubaka mu Paalamenti akiikirira Essaza lye Manjiya mu Disitulikiti y'e Bududa ku tikiti ya NUP mu kulonda kwa bonna okwa 2021.  Yalondebwa ku bwa Nnampala w'oludda oluvuganya oluvannyuma lw'ekibiina kye okuvaayo ng'ekibiina ekinene eky'oludda oluvuganya mu Paalamenti ey'ekkumin'emu. 

## Ebijuliziddwa
Arthur Waako Mboizi

**Arthur Waako Mboizi**, amanyikiddwa n'erinnya ekkaze erya **Katalo**, Munnayuganda, munnabyabufuzi era mmemba wa Paalamenti akiikirira Essaza lye Budaka muDisitulikiti y'e Budaka . Yalondebwa mu Paalamenti ya Uganda ng’omubaka atalina kibiina mu 2021.      Mu Paalamenti ya Uganda, aweereza ku kakiiko akavunaanyizibwa ku kikula ky’abantu, abakozi n’enkulaakulana y’embeera z’abantu. 

## Emirimu gye
Mboizi yatandika emirimu gy’ebyobufuzi nga kansala wa Disitulikiti ku daala lya LC 1 ne LC3 nga tannalondebwa kubeera Ssentebe w’olukiiko lwa Disitulikiti y’e Budaka.  Mu 2016, yeesimbawo ku kifo kya Budaka LC5 kyokka n’awangulwa Sam Mulomi. Mboizi yaliko ssentebe wa Disitulikiti ow’ekibiina ky’ebyobufuzi ekya National Resistance Movement okumala emyaka 15. Mu 2020, yeesimbawo ku bwannamunigina ku kifo ky'omubaka akiikirira Budaka mu Paalamenti ng’akola kampeyini z’okutumbula ebyobulimi, enkola y’ebyenjigiriza n'okutereeza ebyobusuubuzi.   Yawangula mu kalulu ka bonna ng’awangula Kezekia Mbogo eyali mu ntebe. 

## Ebijuliziddwa
Yovan Adriko

**Yovan Adriko** Munnayuganda, munnabyabufuzi era mmemba wa Paalamenti akiikirira Essaza lye Vurra. Ono yalondeddwa mu Paalamenti ku tikiti y’ekibiina ky’ebyobufuzi ekya National Resistance Movement .    Mu Paalamenti ey’ekkumin’emu, aweereza ku kakiiko akavunaanyizibwa ku kubala ebitabo bya gavumenti mu Gavumenti eya wakati. 

## Emirimu egy'ebyobufuzi
Adriko yali Ssentebe LCIII ow'eGgombolola ye Logiri okumala emyaka 15 nga tannawummula mu 2011.   Yeesimbawo ku tikiti ya NRM mu Ssaza lye Vurra mu 2016 kyokka n’awangulwa olw’obutaba na buyigirize bumala. Mu 2020, yaddamu okwesimbawo ku tikiti ya NRM n’afuna obululu 7,000 nga yawangula Minisita omubeezi ow'ebyensimbi Gabriel Ajedra Aridru eyafuna obululu 5,000.  Yawangula mu kulonda kwa bonna okukiikirira Essaza lya Vurra mu Paalamenti kyokka obuwanguzi bwe bwasoomoozebwa olw’obutaba na buyigirize bumala. Empapula ze ez'obuyigirize zeyayanjulira akakiiko k’ebyokulonda zaali ziraga omwezi Gwekkuminogumu/Gwekkuminebiri 2009 okuva mu bigezo by’eggwanga mwe yafunira F9 (okugwa) mu masomo musanvu, okuyita mu by’enjigiriza by’eddiini y’Ekikristaayo (CRE) ne (C) mu ssomo ly’Ebyafaayo. Empapula ze eza siniya ey'omukaaga zaliko akabuuza ku butya bweyasoma siniya ey'omukaaga nga tayise siniya y'akuna, ekyetaagisa okusobola okusoma siniya ey'omukaaga.  

## Ebijuliziddwa
Geoffrey Feta

**Geoffrey Feta** Munnayuganda, munnabyabufuzi era mmemba mu kibiina ky'ebyobufuzi ekya National Resistance Movement mu kiseera kino akiikirira Ayivu ey'oBuggwanjuba mu Paalamenti ya Uganda ey'ekkumin'emu .     

Mu Paalamenti ey’ekkumin’emu Feta aweereza ku kakiiko akavunaanyizibwa ku by’amawulire, tekinologiya w’empuliziganya n’okulungamya eggwanga. 

## Ebijuliziddwa
Davis Kamukama

**Davis Kamukama** Munnayuganda, munnbizinensi, omutandisi wa leediyo ya Ngabo FM era munnabyabufuzi mu kibiina kya National Resistance Movement .  Yalondebwa ku Paalamenti ya Uganda mu kulonda kwa bonna okwa 2021.  

Mu Paalamenti ey’ekkuminemu, aweereza ku kakiiko akavunaanyizibwa ku by’obulimi, amakolero g’ebisolo n’obuvubi. 

## Emirimu egy'e byobufuzi
Kamukama yalonze tikiti ya NRM okwesimbawo ku kifo ky’omubaka mu Paalamenti akiikirira Essaza lya Bunyangabu oluvannyuma lw’okumegga Minisita w’ebyokwerinda eyaliko era omubaka mu Paalamenti, Adolf Mwesige Kasaija mu kalulu k'ekibiina.   Kamukama yafunye obululu 22,445 ate Kasaija n'afuna obululu 18,067.   Oluvanyuma lw'okuwangula mu kalulu k'ekibiina, okujulira kwatwalibwa eri ssaabawandiisi wa NRM ng'awakanya empapula za Kamukama ez'obuyigirize naye Kamukama yakkirizibwa abakulira ekibiina ere yeyongerayo mu kalulu k'abonna era n'awangula ekifo ky'omubaka mu Paalamenti akiikirira Essaza lye Bunyangabu.  

## Ebijuliziddwa